钦定古今图书集成/历象汇编/乾象典/第046卷 > 太微垣
## 钦定古今图书集成/历象汇编/乾象典/第046卷 > 太微垣

按《星经》，“执法四星，在太阳守西北，主刑狱之人，又为
刑政之官，助宣王命，内常侍官也。”〈按太微垣左右执法各一星而此所

载四星，且又在太阳守西北，恐非太微之执法。凡星古有而今无者不一，姑附于此，以备参考。

按《史记天官书》：“南宫，朱鸟权衡。衡，太微三光之庭，匡、
卫十二星，藩臣﹔，西将﹔，东相﹔；南四星，执法﹔，中端门﹔，左右
掖门。”

〈注〉索隐曰：宋均云：“太微，天帝南宫也。”《春秋合诚图》曰：“太微主法式，陈星十二，以备武患也。”

按：《汉书天文志》同。

按《博雅》，“太微房谓之明堂。”

按《晋书天文志》：“太微，天子庭也，五帝之座也，十二诸
侯府也。其外蕃九卿也。一曰太微为衡，衡主平也。又
为天庭，理法平辞，监升授德，列宿受符，诸神考节，舒
情稽疑也。南蕃中二星，间曰端门。东曰左执法，廷尉
之象也﹔。西曰右执法，御史大夫之象也。执法，所以举
刺凶奸者也。左执法之东，左掖门也。右执法之西，右”
掖门也。东蕃四星：南第一星曰上相，其北东太阳门
也；第二星曰次相，其北中华东门也；第三星曰次将，
其北东太阴门也；第四星曰上将，所谓四辅也。西蕃
四星：南第一星曰上将，其北西太阳门也；第二星曰
次将，其北中华西门也；第三星曰次相，其北西太阴
门也；第四星曰上相，亦曰四辅也。

按：《隋书天文志》同。

按《宋史天文志》：“太微垣十星。”《乾象新书》：“十星东西各
五，在翼轸北。其西蕃北星为上相，南门右星为右执
法。”

按《观象玩占》，“太微宫垣十星，在翼、轸之北，天子之庭，
上帝之所治；一曰天庭，一曰保天。五帝之座，十二诸
侯之府，其外蕃九卿也。轩辕为权，太微为衡。衡者，主
平之器，理法平辞，命功授德，列宿之所受符，诸神之
所考节，舒情稽疑，顺时施化，以应天下之所也。”巫咸
曰：“太微，土官也。”《黄帝占》曰：“太微东西蕃各四星，南北”
列。西蕃南端第一星为上将；北间为太阳西门，北一

南端第一星为上相；北间为太阳东门，门北一星为
次相；北间为中华东门，门北一星为次将；北间为太
阴东门，门端一星为上将。其南蕃两星，东西列，西星
为右执法，东星为左执法。两执法之间为端门，右执
法门西为右掖门，左执法东间为左掖门。右执法，御
史大夫之象；左执法，廷尉之象；主刺奸去恶。

按《历学会通》：“太微在翼轸北，天子正宫也。将相三公
之府，九卿十二诸侯之司也。”

按《贤相通占》：“上将主武臣，次将主从副武职，左执法
主举刺奸凶，上相主正品宰相。”